Žlté pleso

Žlté pleso, často sa používa aj v zdrobnenej forme Žlté pliesko (poľ. Źółty Stawek, nem. Gelber See, maď. Sárgató) je plytké pleso v Žltej kotlinke, najvyššej z troch dolín Doliny Bielych plies, pod východnou stenou Jahňacieho štítu vo Vysokých Tatrách. Leží v nadmorskej výške 1 935 m. Má rozlohu 0,13 ha. Dlhé je 60 m, široké 33 m a hlboké 1 m. K plesu nevedie turistický chodník. Názov Názov nie je výstižný, lebo voda v plese má zelenkastý odtieň. Napriek tomu sa tak ako pleso volá Žltá kotlinka. Nie je jasné, ako názov vznikol. Okolie Nad plesom je na západnej strane Jahňací štít a na juhozápadnej Kozí štít, z ktorých je pleso vidieť. Smerom na juh sa nachádzajú vo Vyšnej a Nižnej Žeruchovej kotlinke Vyšné Žeruchové pliesko a Nižné Žeruchové pliesko. Referencie Iné projekty Commons ponúka multimediálne súbory na tému Žlté pleso Externé odkazy Vysoké Tatry info, Žlté pleso[nefunkčný odkaz] Poloha na turistickej mape